FÖLDTANI KÖZLÖNY 
1909, MÁJUS, 
XXXIX, KÖTET, 
5, FÜZET, 
A TATAI KÁLVÁRIADOMB FÖLDTANI VISZONYAI. 
KocH Nánponrtól.! 
A cMagyarhoni Földtani Társulatv 1906 március hó 7-én tartott 
szakülésén Lóczy Lagos dr., egyetemi tanár úr a tatai Kálváriadombon 
tett megfigyeléseit ismertette. IEzt az érdekes pontot néhány hónap 
mulva Tata környékére rendezett egyetemi földtani kirándulás alkalmá- 
val magam is megfigyelhettem s édesatyám biztatására elhatároztam, 
hogy behatóbb vizsgálat tárgyává is teszem. Még az év nyarán és 
őszének elején több napot töltöttem Tatán, hol a Kálváriadomb júra 
és kréta-időszaki képződményeiből elég gazdag kövületanyagot sike- 
rült gyűjtenem. Egyetemi tanulmányaim egyelőre megakadályoztak a 
gazdag anyag földolgozásában, úgy hogy csak ezek végeztével, 1908 
őszén foghattam hozzá munkámhoz. Lóczy Lasos dr. cgyetemi tanár úr 
szíves volt a birtokában lévő gazdag kövületanyagot is rendelkezésemre 
bocsátani. Mikor ezért és munkámat támogató szíves utbaigazításáért e 
helyen is köszönetet mondok, nem mulaszthatom el hálámat kifejezni 
édesatyámnak sem, ki mint az egyetemi földtani és őslénytani intézet 
igazgatója lehetővé tette, hogy munkámat itt teljes kényelemben, min- 
den szükséges segédeszköz fölhasználásával végezhessem ; végül LÖRENTHEY 
ImRr dr. egyetemi tanár úrnak, ki édesatyámmal együtt tanácsaival, 
útbaigazításaival volt segítségemre munkámban. Kegyeletes hálával kell 
e helyen megemlékeznem boldogult BaALoGH FERExc tatai kántortanítóról 
is, ki — bár nem volt szakember, — de buzgó és lelkes munkálko- 
dásával, mit a Kálváriadomb rétegeinek átkutatásában és főként kövü- 
leteinek gyűjtésében kifejtett, komoly szolgálatot tett a tudománynak. 
xx 
A tatai Kálváriadomb földtani viszonyairól irodalmilag bővebben ed- 
dig senki sem foglalkozott. Egyes megjegyzéseken és rövid közléseken kí- 
vül alig találunk valamit följegyezve. A régebbi irodalomban BEUDANT- 
1 Előadta a Mh. Földt. Társulat 1909 május 5.-én tartott ülésében. 
Földtani Közlöny XXXIX. köt. 1909. 15 
